《邻饮》
元代·方回

邻壁偶过从，举杯相尔汝。
初筵供园蔬，咸韭最为美。
稍□始进果，乾栗颇便齿。
数十至无算，醒已五鼓矣。
问言案酒何，唯独螃蟹尔。
万事不称意，此乃差可喜。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。